OzLabs/hebrew-wiki-articles huggingface dataset:
What Do I Have to Do

What Do I Have to Do (בעברית: מה אני צריכה לעשות) הוא שיר שבוצע על ידי הזמרת-יוצרת האוסטרלית קיילי מינוג, מתוך אלבום האולפן השלישי שלה, Rhythm of Love. השיר נכתב והופק על ידי סטוק אייטקן ווטרמן. במקור, תוכנן לפרסם את השיר לאחר הסינגל "Better the Devil You Know", אך במקום זאת, פורסם "Step Back in Time", ולאחר מכן פורסם What Do I Have to Do, כסינגל השלישי ב-21 בינואר 1991. השיר זכה לביקורות חיוביות מצד רוב מבקרי המוזיקה.

השיר הגיע בשיאו למקום ה-11 במולדתה אוסטרליה. בבריטניה, זכה השיר להצלחה, והגיע בשיאו למקום השישי. השיר זכה להצלחה גם בצרפת ובהולנד.

השיר בוצע ברוב סיבובי ההופעות של מינוג, בהם Rhythm of Love Tour, Let's Get to It Tour, Intimate and Live, Showgirl: The Greatest Hits Tour, Showgirl: The Homecoming Tour ו-Aphrodite: Les Folies Tour.

== רקע ==
במקור, תוכנן השיר לצאת כסינגל שייצא לאחר "Better the Devil You Know", אך פורסם מאוחר יותר, כסינגל השלישי מהאלבום, והוא נערך במיקס חדש עבור הסינגל. בספר הביוגרפי "Girl Next Door" משנת 1999, נחשף כי What Do I Have to Do הוא השיר שמינוג הכי אוהבת לבצע בלייב.<ref></ref> עטיפת הסינגל צולמה על ידי רוברט ארדמן.<ref></ref>

== הצלחה ==
=== ביקורות ===
השיר זכה לביקורות חיוביות מאוד ממבקרי מוזיקה רבים. קרוליין סאליבן מ-Smash Hits כינתה אותו "עליון", וטענה שהשיר "חוזר לצליל הישן והמרגיע של קיילי".<ref></ref> במהלך סקירת האלבום Rhythm of Love, כריס טרו מ-Allmusic הדגיש כי זהו השיר הטוב ביותר באלבום.<ref>[http://www.allmusic.com/album/r296154 Allmusic review]</ref> במהלך סקירת האלבום Ultimate Kylie, מארק אדוארדס, ממגזין Stylus העניק לו ציון חיובי, ואמר כי השיר, יחד עם "Shocked" ו-Give Me Just a Little More Time "היו שירים נהדרים".<ref>[https://web.archive.org/web/20070102001435/http://www.stylusmagazine.com/reviews/kylie-minogue/ultimate-kylie.htm Stylus Magazine review | Ultimate Kylie]</ref> ג'ייסון שווהן מ-About.com אמר כי השיר, יחד עם "Better The Devil You Know" ו-"Don't Change a Thing", "הם כלום אם לא יצירות מופת של פופ". שווהן אף כינה את השיר כ-"קלאסיקת פופ".<ref> www.about.com</ref> ב-NME נבחר השיר כרצועה ה-30 הטובה ביותר לשנת 1991.<ref>http://www.nme.com/bestalbumsandtracksoftheyear/1991</ref>

=== הצלחה במצעדים ===
השיר הופיע לראשונה במצעד הסינגלים האוסטרלי במקום ה-27, והגיע בשיאו למקום ה-11, בו שהה שבועיים רצופים.<ref>http://australian-charts.com/showitem.asp?interpret=Kylie+Minogue&titel=What+Do+I+Have+To+Do&cat=s</ref> במצעד ההולנדי, מוקם השיר לראשונה במקום ה-99, והגיע בשיאו למקום ה-81, בו שהה שבוע אחד בלבד. במצעד הצרפתי, הגיע השיר בשיאו למקום ה-50.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1990
קטגוריה:סינגלים מ-1991
קטגוריה:שירי קיילי מינוג
קטגוריה:שירים באנגלית
קטגוריה:שירי לפידים
קטגוריה:שירי יורודאנס
River Lea

"River Lea" (בעברית: "נהר לי") הוא שיר שהקליטה הזמרת-יוצרת האנגלייה אדל לאלבום האולפן השלישי שלה, 25 (2015). השיר נכתב על ידי אדל ודיינג'ר מאוס, שגם הפיק את השיר. מבחינה לירית, השיר עוסק בחלקו בנהר לי שבלונדון. השיר זכה לביקורות חיוביות מצד המבקרים, כאשר עיתון הגרדיאן כינה אותו "אחת הרצועות הבולטות ביותר ב-25".<ref></ref>

השיר הגיע בשיאו למקום החמישי במצעד ההורדות בפינלנד, ולמקום ה-80 במצעד הצרפתי. במצעד הגרמני, הגיע השיר למקום ה-97.

== רקע ==
נושא השיר, בחלקו, הוא על נהר לי, יובל לונדוני של תמזה.<ref></ref> זהו נהר ביצתי, ומשמעותו עבור אדל היא שהוא ממוקם ליד מקום הולדתה.<ref></ref> אדל הסבירה, "הרבה מחיי עברתי בללכת לצד נהר לי כדי להגיע למקום אחר".<ref></ref> אדל אף מתארת כיצד השיר הוא על האופן שבו היא השתנתה מהתקופה בה חיה באזור סביב הנהר.<ref></ref> השיר הוא בז'אנר מוזיקת גוספל.<ref></ref>

נכון לנובמבר 2020, צבר השיר למעלה מ-66 מיליון השמעות ברשת הזרמת המדיה ספוטיפיי.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים על נהרות
קטגוריה:שירים על לונדון
קטגוריה:שירי גוספל
Feel Something (שיר של בי מילר)

Feel Something (בעברית: להרגיש משהו; מסוגנן כ-"feel something") הוא סינגל של הזמרת האמריקאית בי מילר. הסינגל פורסם על ידי הוליווד רקורדס ב-21 ביוני 2019, לאחר צאת הסינגל הקודם "It's Not U, It's Me" בהשתתפות 6lack. מאוחר יותר, בשנת 2020, נכלל השיר בשני מיני-אלבומים של מילר: Quarantine<ref></ref>, שיצא ב-4 בספטמבר וב-Hour Boy Hours, שיצא ב-18 בספטמבר<ref></ref>.

כמעט שנה לאחר פרסומו, החל השיר לצבור פופולריות בפלטפורמת המדיה החברתית, טיקטוק, לאחר שנכלל במאש אפ שנעשה על ידי מעריצים, יחד עם השיר "Still Don't Know My Name" של המוזיקאי הבריטי לאברינת'. כתוצאה מכך, זכה השיר מאוחר יותר לתמיכה והופעה בפלייליסטים של שירותי סטרימינג כמו Apple Music וספוטיפיי, כאשר התווסף השיר לפלייליסט הגדול ביותר שבאחרון, "Today's Top Hits". השיר נשלח לרדיו האמריקאי Top 40, ולרדיו הלהיטים העכשוויים למבוגרים ב-15 בספטמבר 2020.

== רקע והרכב ==
ב-18 ביוני 2019 הכריזה מילר על תאריך פרסומו של השיר.<ref name="twitter1"></ref> ב-20 ביוני 2019, הודיעה מילר כי השיר יפורסם בחצות, וחשפה את העטיפה הרשמית של השיר.<ref name="twitter2"></ref> השיר הגיע לרדיו טופ 40 האמריקאי ולרדיו הלהיטים העכשוויים למבוגרים ב־15 בספטמבר 2020.

"Feel Something" הוא שיר פיוצ'רפופ<ref name="clash"></ref> שנכתב על ידי מילר, מייק סאבאת', קנדי לייקן וג'סטין טרנטר, והופק על ידי סאבאת'. מילר הסבירה את משמעות השיר:" כשאתה חווה כאב מכל סוג שהוא, כל מה שאתה רוצה זה שהוא ייעלם. אבל באופן מוזר, כאב הוא סוג של מה שגורם לך להרגיש כמו אדם אמיתי, אז כששום דבר לא משתבש, אבל גם לא הולך כשורה, ואתה פשוט באמצע, אתה מרגיש ריק. וזה כמעט יותר גרוע. על זה כתבתי את השיר".<ref name="clash" />

== נתוני מכירות ==
{| class="wikitable sortable"
!מקום
!תארים
!מכירות
|-
! קנדה (Music Canada)
| זהב
| 40,000
|-
! מקסיקו (AMPROFON)
| זהב
| 30,000
|-
! פולין (ZPAV)
| זהב
| 25,000
|}

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים באנגלית
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי קנדי לייקן
קטגוריה:סינגלים בהוצאת הוליווד רקורדס
לבנון (סדרת טלוויזיה)

לבנון (גבולות הדם) היא תוכנית טלוויזיה תיעודית-היסטורית, בערוץ כאן 11. התוכנית היא הפקה משותפת ישראלית-גרמנית דוקומנטרית המשודרת החל מ-9 בדצמבר 2020. הסדרה זכתה בשישה פרסי האקדמיה לטלוויזיה לשנת 2020<ref></ref> וכן בפרס הסדרה התיעודית הטובה ביותר והתחקיר הטוב ביותר לשנת 2020 בתחרות הפורום הדוקומנטרי בישראל.

== רקע ==
הסדרה עוסקת בסיפורה של לבנון ובמעורבות הישראלית בתוכה, החל משנות ה-70 של המאה ה-20, עת נכנס למדינה אש"ף (הארגון לשחרור פלסטין) לאחר גירושו מירדן בעקבות אירועי ספטמבר השחור ופרוץ מלחמת האזרחים בלבנון בין העדות השונות, ועד לסיומה של מלחמת לבנון השנייה<ref name=":0" /> ומציגה את הטרגדיה הלבנונית מנקודות מבט שונות של המעורבים בה<ref></ref>.

הסדרה כוללת ראיונות תיעודיים עם מאה מרואיינים, ומציגה תיעוד של ההיסטוריה הלבנונית דרך דמויות שלקחו חלק בטרגדיה והיו מעורבים בהתרחשויות השונות בלבנון מצדדים שונים<ref></ref>: חלקם לקחו חלק בלחימה, חלקם היו מעורבים בהחלטות בזירה הפוליטית והמדינית, בסיקורים עיתונאיים ועוד.

בין היתר מרואיינים בה שיעים, פלסטינים, נוצרים, ישראלים ואמריקאים.

בסדרה נעשה שימוש בראיונות בלעדיים ובחומרי ארכיון ונחשפים בה גם גילויים חדשים שטרם תועדו בתקשורת.

הסדרה כוללת חמישה פרקים נושאיים ותקופתיים במסגרתם נפרסים אירועים שונים, תובנות, מניעים, טרגדיות, החלטות ותוצאות, שהשפיעו על העימותים ועל הלחימה באזור.

== המרואיינים ==
בין המרואיינים בסדרה: נשיא לבנון לשעבר אמין ג'ומאייל, דובר אש"ף בלבנון ויועצו הבכיר של יאסר ערפאת עימאד שאקור, קצין המודיעין של מפלגת הפלנגות הנוצריות אסאד שפטארי, העיתונאית הלבנונית-שיעית חנין ג'אדר, שגריר ארצות הברית בסוריה ולבנון ריאן קרוקר, העיתונאי האמריקאי טרי אנדרסון שישב בשבי חזבאללה במשך שנים, בוב באר שהיה סוכן CIA בסוריה ולבנון, העיתונאי תומאס פרידמן, פאהד אל מסרי – מאנשי האופוזיציה הסורית, ראש יחידת המוסד בלבנון שמואל אביתר, לוחם הצנחנים מוטי בודק, ראש לשכת שר הביטחון במהלך מלחמת לבנון הראשונה, עודד שמיר, ניסים סאלם שהיה ממוחזרי עסקת ג'יבריל, עמוס גלעד, עמירם לוין, אהוד אולמרט, ציפי לבני.

== הפקה ==
לבנון היא קו-פרודוקציה ישראלית-גרמנית של כאן 11, הרשת הציבורית הגרמנית ARD-WDR ותחנת ARTE. יוצרי הסדרה: דוקי דרור, איתי לנדסברג וריינהרט ביטס. במאי: דוקי דרור, מפיקים: ליאת קמאי אשד, ריינהרט ביטס ודוקי דרור, מפיקת תוכן" דנה וולף, עורך תוכן: איתי לנדסברג, תחקירנית ראשית: ליאורה עמיר ברמץ, תחקיר ארכיון: חגית בן-יעקב, דניאלה רייס רזון, צלם: רון כצנלסון<ref name=":0"></ref>.

== קישורים חיצוניים ==

* [https://www.kan.org.il/page.aspx?landingpageid=1205 דף התוכנית] באתר האינטרנט של כאן 11
* לבנון - גבולות הדם, [https://www.kan.org.il/item/?itemid=81456 הגילוי המפתיע במחנה הפליטים], כאן 11
* [https://www.facebook.com/gili.friedgaon/posts/10158578245634760 קדימון הסדרה לבנון של כאן 11] – בפייסבוק

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:צה"ל בתוכניות טלוויזיה
קטגוריה:יחסי ישראל–לבנון בתרבות
קורניי ז'אן פרנסואה היימנס

קורניי ז'אן פרנסואה היימנס (בהולנדית: Corneille Jean François Heymans; 28 במרץ 1892 – 18 ביולי 1968) היה פיזיולוג ורופא בלגי, זוכה פרס נובל לפיזיולוגיה או לרפואה לשנת 1938 "על גילוי התפקיד של גופיפים בעורק תרדמני ובאבי העורקים בבקרה על מערכת הנשימה".

== ביוגרפיה ==
היימנס נולד ב-28 במרץ 1892 בעיר גנט. בשנת 1920 סיים לימודי רפואה באוניברסיטת גנט. לאחר סיום לימודיו היימנס לימד במספר מוסדות ובהם יוניברסיטי קולג' לונדון, אוניברסיטת וינה, אוניברסיטת לוזאן וקולז' דה פראנס. בשנת 1930 הפך לפרופסור באוניברסיטת גנט.

בשנת 1938 זכה בפרס נובל על כך שהראה כיצד לחץ הדם ותכולת החמצן בדם נמדדים בגוף ומועברים למוח דרך העצבים ולא על ידי הדם עצמו.

היימנס נפטר ב־18 ביולי 1968 בפלנדריה.

== קישורים חיצוניים ==

* 
* 

קטגוריה:זוכי פרס נובל בלגים
קטגוריה:זוכי פרס נובל לפיזיולוגיה או לרפואה
קטגוריה:חברי האקדמיה הצרפתית למדעים
קטגוריה:מדענים בלגים
קטגוריה:בוגרי אוניברסיטת גנט
קטגוריה:סגל אוניברסיטת לונדון
קטגוריה:ילידי 1892
קטגוריה:בלגים שנפטרו ב-1968
קארל פרדיננד קורי

קארל פרדיננד קורי (באנגלית: Carl Ferdinand Cori; 5 בדצמבר 1896 – 20 באוקטובר 1984) היה ביוכימאי צ'כי-אמריקאי, זוכה פרס נובל לפיזיולוגיה או לרפואה לשנת 1947 ביחד עם אשתו גרטי תרזה קורי והפיזיולוג הארגנטינאי ברנרדו אלברטו הוסיי "על גילוי מסלול ההמרה הקטליטית של גליקוגן".<ref></ref>

== ביוגרפיה ==
קורי נולד ב-5 בדצמבר 1896 בפראג,<ref></ref> אז בשטח האימפריה האוסטרו-הונגרית למשפחה שמוצאה במדינת האפיפיור. בצעירותו גדל קורי בטריאסטה שבאיטליה, שם עבד אביו כמדען. בסוף שנת 1914 המשפחה חזרה לפראג, ושם קורי החל ללמוד רפואה באוניברסיטת קארל. בלימודים פגש קורי את מי שתהיה אשתו – גרטי קורי. בשלב זה גויס קורי לצבא האוסטרו-הונגרי ושירת בחיל הסקי, ולאחר מכן בחיל בתברואה. בשנת 1920 סיים את לימודיו והתחתן עם גרטי. בנם היחיד, תום, התחתן כעבור שנים עם עורכת הדין פיליס שלאפלי.

לאחר המלחמה החל קורי לעבוד בגראץ עם זוכה פרס נובל אוטו לוי במחקר על העצב התועה. מספר שנים לאחר מכן קורי קיבל משרה בבאפלו שבארצות הברית, הזוג עבר לשם, והתאזרח בשנת 1928. בשנת 1931 החל קורי לעבוד בבית הספר לרפואה של אוניברסיטת וושינגטון בסנט לואיס שבמיזורי. בשנת 1942 הפך לפרופסור בביוכימיה.

בשנת 1947 זכה, יחד עם אשתו ועם פיזיולוג ארגנטינאי (Bernard Houssay) בפרס נובל לרפואה על גילוי האופן שבו גליקוגן מפורק בגוף (Cori Cycle). הם היו הזוג השלישי שזכה כזוג בפרס נובל. לאחר שגרטי נפטרה בשנת 1957 קורי התחתן בשנית ופרש מאוניברסיטת וושינגטון בשנת 1966. הוא מונה לפרופסור אורח באוניברסיטת הרווארד ובמקביל עבד בבית החולים הכללי מסצ'וסטס, שם המשיך במחקר בגנטיקה.

קורי נפטר ב־20 באוקטובר 1984 בקיימברידג' שבמסצ'וסטס.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:ביוכימאים אמריקאים
קטגוריה:ביולוגים אוסטרים
קטגוריה:עמיתים זרים בחברה המלכותית
קטגוריה:זוכי פרס נובל צ'כים
קטגוריה:סגל אוניברסיטת וושינגטון בסנט לואיס
קטגוריה:גרמנים מבוהמיה
קטגוריה:מהגרים מאוסטריה לארצות הברית
קטגוריה:אמריקאים שנולדו ב-1896
קטגוריה:אמריקאים שנפטרו ב-1984
קטגוריה:זוכי פרס אלברט לסקר למחקר רפואי בסיסי
קנדרה הורן

קנדרה סוזן הורן (באנגלית: Kendra Suzanne Horn; נולדה ב-9 ביוני 1976) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס החמישי של מדינת אוקלהומה. בשטחי מחוז קונגרס זה נמצאת כמעט כל העיר אוקלהומה סיטי, בירת המדינה. בנובמבר 2020 הפסידה את מושבה ב לסטפני בייס.

== ביוגרפיה ==
קנדרה הורן נולדה בעיר צ'יקשיי (Chickasha) שבאוקלהומה. בצעירותה הייתה חברה בתנועת "הצופות" ואף קיבלה את פרס הזהב של תנועת הנוער. בשנת 1998 השלימה באוניברסיטת טלסה לימודי תואר ראשון במדע המדינה. כעבור שלוש שנים, ב-2001, קיבלה תואר שני במשפטים מבית הספר למשפט דדמן של האוניברסיטה המתודיסטית הדרומית בדאלאס שבטקסס. היא גם למדה באוניברסיטת החלל הבינלאומית השוכנת בשטרסבורג שבצרפת.

בטרם פתחה משרד עורכי דין משלה בשנת 2002, הורן עבדה במשרד עורכי דין קטן בדאלאס. בין השנים 2004–2005 עבדה כמזכירת העיתונות של בראד קרסון, חבר הקונגרס מטעם מחוז הקונגרס השני של אוקלהומה. הורן הייתה מנהלת לענייני ממשל בסניף "קרן החלל" בוושינגטון הבירה, ועד 2008 כבר הייתה מנהלת קשרי מדיה בקרן. היא עבדה גם כיועצת אסטרטגית בחברת הטלקומוניקציה "Amatra", החל משנת 2009. במהלך בחירות 2014 לתפקיד מושל אוקלהומה, ניהלה הורן את מסע הבחירות של מועמד המפלגה הדמוקרטית ג'ו דורמן. בנוסף, הורן ייסדה והייתה המנהלת הכללית של הארגון "הרשימה של סאלי", המקדם מנהיגות נשית באוקלהומה.

ב-3 ביולי 2017, הודיעה הורן על התמודדותה אל בית הנבחרים של ארצות הברית במחוז הקונגרס החמישי של אוקלהומה. לאחר שקיבלה 44% מהקולות בבחירות המקדימות שהתקיימו במפלגה הדמוקרטית ב-26 ביוני 2018, הורן ויריבה בפריימריז טום גילדה העפילו לסיבוב שני מכריע. ב-28 באוגוסט גרפה 76% מהקולות, ובכך התייצבה מול נציג המחוז המכהן ומועמד המפלגה הרפובליקנית סטיב ראסל. ביום בחירות האמצע גברה עליו ברוב דחוק בן 50.7% (לעומת 49.3%), וזכייתה נחשבה לאחד מהמהפכים הגדולים במהלך בחירות 2018.

בדצמבר 2019 הצביעה בעד הדחתו של נשיא ארצות הברית דונלד טראמפ. במהלך בחירות 2020 הפסידה את תקופת כהונתה השנייה לסטפני בייס. כהונתה עתידה לבוא לידי גמר עם התפזרות הקונגרס ה-116 של ארצות הברית. מאז הפסדה בבחירות לבית הנבחרים וניצחונו של ג'ו ביידן בבחירות לנשיאות, הוזכרה הורן כמי שעשויה לעמוד בראש נאס"א. משהודיע הסנאטור ג'ים אינהוף בפברואר 2022 על כוונתו להתפטר מתפקידו בינואר 2023, בחירות מיוחדות הוכרזו באוקלהומה ותוארכו לנובמבר אותה שנה. לאחר מכן הודיעה הורן על התמודדותה לסנאט של ארצות הברית מטעם המפלגה הדמוקרטית. בבחירות המיוחדות הפסידה לחבר הקונגרס מארקוויין מולין וגרפה 35.2% מקולות הבוחרים.

== קישורים חיצוניים ==

* 

* 

==הערות שוליים==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מאוקלהומה
קטגוריה:חברי הקונגרס ה-116 של ארצות הברית
קטגוריה:פרוטסטנטים
קטגוריה:בוגרי אוניברסיטת טלסה
קטגוריה:בוגרות האוניברסיטה המתודיסטית הדרומית
קטגוריה:בוגרי האוניברסיטה המתודיסטית הדרומית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
בקונסנטאיוואן

בקונסנטאיוואן (בהונגרית: Bakonyszentiván) הוא כפר במחוז וספרם שבמרכז הונגריה.
כמו יישובים רבים באירופה גם בבקונסנטאיוואן מספר התושבים נמצא בירידה. כך, בשנת 1990 היה מספר התושבים 306 ובשנת 2020 רק 208 תושבים.

==יהודי בקונסנטאיוואן==
בבקונסנטאיוואן חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|7
|554
|-
|1910
|5
|
|-
|1920
|3
|
|-
|1930
|7
|
|-
|1941
|7
|569
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
וולטר רודולף הס

וולטר רודולף הס (בגרמנית: Walter Rudolf Hess; 17 במרץ 1881 – 12 באוגוסט 1973) היה רופא שווייצרי, זוכה פרס נובל לפיזיולוגיה או לרפואה לשנת 1949 "על גילוי הארגון התפקודי של מוח הביניים כמתאם הפעילות של האיברים הפנימיים".

== ביוגרפיה ==
הס נולד ב-17 במרץ 1881 בקנטון תורגאו שווייץ. הוא למד רפואה בשלושה מוסדות: אוניברסיטת ציריך, אוניברסיטת קיל ואוניברסיטת הומבולדט של ברלין. הוא סיים את לימודי הרפואה בברלין בשנת 1906 והחל לעבוד כמנתח וכחוקר. בשנת 1907 הס החל ללמוד ולעבוד כרופא עיניים, מקצוע אשר נטש בשנת 1912 לטובת עבודה במחקר. במהלך שנות מלחמת העולם הראשונה עבד הס כחוקר באוניברסיטת בון. בשנת 1917 הפך לפרופסור במכון הטכנולוגי של ציריך, אותו ניהל עד שנת 1951. את מחקריו בנושא מבנה המוח ביצע בתחילה על חתולים, ותמך מאוד בניסויים בבעלי חיים.

בשנת 1949 זכה בפרס נובל, וחלק אותו עם אנטוניו אגש מוניש.

הס נפטר ב־12 באוגוסט 1973 בעיר לוקרנו.

== מחקר ==
המחקר של הס התבסס על טכניקות גירוי מוחי שהתפתחו בסוף שנות ה-20 של המאה ה-20.

במחקרו הוא השתמש באלקטרודות כדי לגרום לגירויים באזורים מוגדרים במוח. וגילה כי על ידי גירוי ההיפותלמוס ניתן ליצור מצבים בין ריגוש יתר לאדישות, כמו כן ניתן ליצור מצבי רעב,צמא, ירידת לחץ דם והאטת נשימה, תלוי באזור המגורה.

== תוארי כבוד ==

* Marcel Benoist Prize (1932)<ref name=":0"></ref>
* Honorary doctorates at the University of Bern, University of Geneva, McGill University, University of Freiburg<ref name=":0" />
* Nobel prize in Physiology and Medicine (1949)<ref name=":0" />

== לקריאה נוספת ==

* Koelbing, Huldrych M.F. "Walter Rudolf Hess". [https://hls-dhs-dss.ch/de/articles/014404/2021-01-19/ Historiches Lexikon der Schweiz] [Historical Dictionary of Switzerland] (in German)
*

== קישורים חיצוניים ==

* 

== הערות שוליים ==

קטגוריה:בוגרי אוניברסיטת ציריך
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל שווייצרים
קטגוריה:סגל אוניברסיטת ציריך
קטגוריה:ילידי 1881
קטגוריה:נפטרים ב-1973
אדוארד קלווין קנדל

אֶדוּאַרְד קֶלְווין קֶנְדְל (באנגלית: Edward Calvin Kendall; 8 במרץ 1886 – 4 במאי 1972) היה מדען אמריקאי, זוכה פרס נובל לפיזיולוגיה או לרפואה לשנת 1950, יחד עם פיליפ שוולטר הנץ' וטדאוס רייכשטיין, "על גילוי ההורמונים של בלוטת יותרת הכליה, המבנה שלהם, והשפעתם הביולוגית". בנוסף על כך, קנדל הוא המדען שזיהה לראשונה את הקורטיזון.

== ביוגרפיה ==
קנדל נולד ב-8 במרץ 1886 בקונטיקט. הוא סיים את התואר הראשון במדעים בשנת 1908 באוניברסיטת קולומביה. בשנת 1910 סיים קנדל את הדוקטורט בכימיה. בשנת 1914 הצטרף לצוות של קרן מאיו, רוצ'סטר, מינסוטה<ref name=":0" />, ועסק בחקר בלוטת התריס.

המחקר החשוב ביותר של קנדל, היה בידוד קליפת האדרנל מהורמון הקורטיזון. יחד עם פיליפ שוולטר הנץ' הוא יישם את ההורמון בהצלחה בטיפול בדלקת מפרקים שגרונית (1948).

בשנת 1949 קיבל את פרס לסקר<ref></ref>. בנוסף על כך, הוא קיבל תואר דוקטור לשם כבוד ממוסדות רבים ובהם: האוניברסיטה הלאומית של אירלנד, אוניברסיטת סינסינטי, אוניברסיטת קייס וסטרן ריזרב, ויליאמס קולג', אוניברסיטת ייל ואוניברסיטת קולומביה.

קנדל פרש מעבודתו כראש חטיבת הביוכימיה של קרן מאיו בשנת 1951. קנדל שימש גם כראש המעבדה לביוכימיה שם משנת 1945 עד 1951<ref name=":0"></ref>. לאחר מכן היה פרופסור אורח לכימיה באוניברסיטת פרינסטון<ref></ref>.

נפטר ב־4 במאי 1972 בפרינסטון שבניו ג'רזי.

== הערות שוליים ==

==קישורים חיצוניים==

* 
* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:ביוכימאים אמריקאים
קטגוריה:בעלי תואר דוקטור מאוניברסיטת קולומביה
קטגוריה:חברי האקדמיה הלאומית למדעים של ארצות הברית
קטגוריה:אמריקאים שנולדו ב-1886
קטגוריה:אמריקאים שנפטרו ב-1972
קטגוריה:זוכי פרס לסקר-דבייקי למחקר קליני רפואי
סיירה (סדרת צוללות)

סדרת צוללות התקיפה הגרעיניות הסובייטיות/רוסיות מדגם סיירה הן צוללות תקיפה גרעיניות, שנבנו עבור הצי הסובייטי ועדיין נמצאות בשירות הצי הרוסי. ניתנו להן כינויי נאט"ו סיירה-I וסיירה-II (בברית המועצות נקראו פרויקט 945-ברקודה ופרויקט 945A-קונדור בהתאמה).

יחודיות הדגם הוא במשקלו הנמוך ובחוזק גוף הצוללת העשוי מטיטניום ברובו, המאפשר צלילה לעומק רב, הפחתת קרינת רעשים, והתנגדות טובה יותר לפגיעות טורפדו. הצוללת מונעת באמצעות כור לחץ מים מדגם OK-650 .

הדגם המשופר, סיירה II, פותח לצורכי איתור ותקיפת צוללות גרעין אמריקאיות. יש לו רדיוס פנייה קטן יותר מכל צוללת מודרנית וכן מהירות ועומק צלילה טובים ממקביליו האמריקאים. כמו כן יש לו מערכת השתקה ומערכת מכ"ם טובות יותר.
צוללת מדגם סיירה בדרכה בים הצפוני

== דגמים ==
=== פרויקט 945 - ברקודה ===
הצוללת הראשונה נבנתה החל משנת 1979 במספנת גורקי והושקה באוגוסט 1983 לפני שהועברה לעיר סברודווינסק להתקנת מערכות. הצוללת הושבתה בשנת 1997. הבאה שנבנתה כונתה בשם קוסטרומה K-276 שנבנתה החל מיוני 1986 והושקה בספטמבר 1987. צוללת זו הועלתה למבדוק יבש לאחר שהתנגשה בצוללת האמריקאית באטון-רוג' בתאריך 11 פברואר 1992 בים ברנץ ליד האי קילדין. הצוללת עברה תיקונים עד לתאריך 3 יוני 1992 וניתן לה שם חדש: קראב ב-6 אפריל 1993. בשנת 1996 קיבלה בחזרה את שמה המקורי והיא עדיין בשירות בצי הצפוני של רוסיה.
צוללות מדגם זה צוידו גם בפוד מילוט לצוות בשחרור מהיר. הפוד מכוסה בזיווד בצורת V בצידה השמאלי של הצוללת.

<gallery heights="100" widths="350" perrow="2">
קובץ:Sierra I class SSN.svg|צוללת מדגם 945-ברקודה (סיירה I)
קובץ:Sierra II class SSN.svg|צוללת מדגם 954A-קונדור (סיירה II)
</gallery>
=== פרויקט 945A - קונדור ===
צוללת זו בעלת גשר ארוך בכ-5 מ' מדגם 945. התרנים הוסטו בצד ימין כדי לאפשר מיקום שני תאי מילוט בגשר הפיקוד. בצידה הימני מוקם חיישן סביבתי 10-נקודות בזוויות ישרות לצד הקדמי של הגשר.

בסנפיר האחורי ישנו פוד גדול יותר מאשר בדגם 945. בפוד נמצא מערך סונר פסיבי נגרר SKAT3 בתדר נמוך מאוד.

בחודש אוקטובר 2012 צוללת מדגם סיירה II הוצבה בצפון האוקיינוס האטלנטי למשימות סיור לאורך החוף המזרחי של ארצות הברית.

מתוך שתי הצוללות הפעילות מדגם זה, הצוללת פסקוב עברה שיפוץ כללי בין השנים 2011–2015, זאת על פי אתר רוסי. מכאן שהצוללת בצפון האוקיינוס האטלנטי בשנת 2012 היא הניז'ני-נובגרוד.

שתי הצוללות השתתפו בתרגיל נרחב שבוצע בשנת 2019.

== קישורים חיצוניים ==

* [http://www.hisutton.com/Russian%20SIERRA%20Class%20Titanium-hulled%20attack%20sub.html צוללות בצי הרוסי], באתר אודות כלי שיט תת-ימיים
*[http://www.military-today.com/navy/sierra_1_class.htm sierra class submarine] מהאתר military-today
*[https://web.archive.org/web/20200930061944/https://leonaalleslev.ca/wp-content/uploads/2019/07/089-STC-19-E-ANTI-SUBMARINE-WARFARE-DRAFT-SPECIAL-REPORT-ALLESLEV-1.pdf דו"ח מיוחד אודות לוחמה נגד צוללות] דו"ח הוועדה הפרלמנטרית של נאט"ו
*[https://inis.iaea.org/collection/NCLCollectionStore/_Public/28/026/28026137.pdf דו"ח אודות תאונות כלי שיט גרעיניים] דו"ח מכון המחקר לבטיחות גרעין של דנמרק (משנת 1996)

2020 12
קטגוריה:צוללות גרעיניות רוסיות
פיליפ שוולטר הנץ'

פיליפ שוולטר הנץ (באנגלית: Philip Showalter Hench; 28 בפברואר 1896 – 30 במרץ 1965) היה רופא אמריקאי, זוכה פרס נובל לפיזיולוגיה או לרפואה לשנת 1950, יחד עם אדוארד קלווין קנדל וטדאוס רייכשטיין, "על גילוי ההורמונים של בלוטת יותרת הכליה, המבנה שלהם, והשפעתם הביולוגית". בנוסף על כך, היה הנץ' ממגלי הורמון הקורטיזון, ופיתח שיטה לטיפול באמצעות הורמון זה בדלקת מפרקים שיגרונית.

== ביוגרפיה ==
הנץ' נולד ב-28 בפברואר 1896 בפיטסבורג שבפנסילבניה. הוא קיבל את הכשרתו כרופא באוניברסיטת פיטסבורג ובצבא ארצות הברית. בזמן מלחמת העולם הראשונה שירת בחיל הרפואה האמריקאי. בשנת 1920 הוענק לו תואר דוקטור ברפואה ובשנת 1923 החל לעבוד במאיו קליניק.

הוא חזר לשרת בחיל הרפואה האמריקאי גם בזמן מלחמת העולם השנייה, מה שעיכב את עשייתו המחקרית.

מלבד העיסוק בחקר ההורמונים, הנץ' השקיע זמן רב בחקר הקדחת הצהובה.

הנץ' נפטר מדלקת ריאות ב־30 במרץ 1965 בג'מייקה במהלך חופשה.

==קישורים חיצוניים==

* 
* 
* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אמריקאים
קטגוריה:רופאים אמריקאים
קטגוריה:רופאים בצבא ארצות הברית
קטגוריה:בוגרי מכללת לפאייט 
קטגוריה:בעלי תואר דוקטור מאוניברסיטת פיטסבורג 
קטגוריה:אנשי הכוחות המזוינים של ארצות הברית במלחמת העולם הראשונה
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:אמריקאים שנולדו ב-1896
קטגוריה:אמריקאים שנפטרו ב-1965
קטגוריה:זוכי פרס לסקר-דבייקי למחקר קליני רפואי
ארנה ברוסטד

ארנה ברוסטד (בנורווגית: Arne Brustad; 14 באפריל 1912 – 22 באוגוסט 1987) היה כדורגלן נורווגי, ששיחק בעמדת החלוץ.

==ביוגרפיה==

הוא נולד ב-14 באפריל 1912 באוסלו שבנורווגיה, ושיחק לאורך כל הקריירה ב-Lyn עימה זכה בגביע הנורווגי בשנים 1945 ו-1946.

ברוסטד נחשב לאחד הכדורגלנים הנורווגיים הגדולים שהיו ובמדי נבחרת נורווגיה ערך 33 הופעות וכבש 17 שערים. הוא לקח חלק חשוב בזכייה שלה במדליית ארד באולימפיאדה בשנת 1936. בסיבוב הראשון כבש בניצחון 0–4 על טורקיה ובחצי הגמר כבש את שער השוויון בהפסד 2–1 לאיטליה, שניצחה בהארכה. במשחק על המקום השלישי ברוסטד כבש שלושער בניצחון 2–3 נגד פולין והביא לנבחרתו את מדליית הארד.

שנתיים אחר כך במונדיאל 1938 היה בסגל הנבחרת, שהודחה כבר במשחקה הראשון. משחק זה היה שוב פעם נגד איטליה וכמו באולימפיאדה ברוסטד כבש את שער השוויון והם הפסידו בהארכה 2–1. כמה דקות לפני סיום זמן המשחק הרגיל הוא כבש שוב, אך השער נפסל בטענה לנבדל. מאוחר יותר ב-26 באוקטובר 1938 ברוסטד השתתף במשחק של אנגליה נגד "שאר אירופה" שהתקיים באצטדיון הייבורי.

==קישורים חיצוניים==

קטגוריה:כדורגלנים נורווגים
קטגוריה:כדורגלני נבחרת נורווגיה
קטגוריה:כדורגלני מונדיאל 1938
קטגוריה:נורווגים שנולדו ב-1912
קטגוריה:נפטרים ב-1987
שברולט קורבט C8

שברולט קורבט C8 (באנגלית: Chevrolet Corvette C8) היא מכונית ספורט במרכב קופה בעלת שני מקומות ישיבה, שמיוצרת על ידי שברולט משנת 2020. היא הוצגה ביולי 2019<ref></ref>. היא הדור השמיני של מכונית הספורט שברולט קורבט.

זאת הפעם הראשונה שהקורבט כוללת מנוע מרכזי<ref></ref> בהנעה אחורית<ref></ref>.

== עיצוב ==
העיצוב מסוקר על ידי עיתונאי רכב בעולם כמטוס קרב, כי העיצוב החיצוני והפנימי שלה מזכיר את מטוסי הקרב האמריקאים F-35 ו-F-22. בפנים המכונית האווירה של מטוס קרב, הנהג מוכף במסכי וכפתורי שליטה רבים וכמין מחיצה הנמצאת בין הנהג לנוסע שלידו, מעניקה אווירה של תא טייס. לוח המחוונים הוא דיגיטלי ובקוטר 12.0 אינץ'.

== מפרט טכני ==
היא כוללת מנוע בנזין V8 צילינדרים בנפח 6.2 ליטרים המספק כ-495 כוחות סוס ב-6,450 סיבובים לדקה ומומנט מרבי של 65 קילוגרמים ב-5,150 סיבובים לדקה. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.9 שניות<ref></ref>.

== שברולט קורבט Z06 ==
ב-27 באוקטובר 2021 חשפה שברולט את שברולט קורבט Z06<ref></ref>, זו גרסה המיועדת למסלול של הקורבט הבסיסית, היא כוללת כנף אחורית גדולה ועיצוב ספורטיבי יותר, כולל רכיבי מרוץ, בנוסף למכונית מנוע משופר מהשברולט קורבט C7 Z06 מהדור הקודם, אף על פי שהמנוע ללא מגדשי טורבו ההספק עומד על 670 כ"ס ב-8,400 סל"ד ומומנט מרבי של 63.5 קג"מ ב-6.300 סל"ד לעומת 650 כ"ס ומומנט של 89.8 קג"מ בדור הקודם. היא תיוצר גם בגרסת גג נפתח<ref></ref>.

== ייצור ומכירות ==
ייצור ה-C8 החל בפברואר 2020<ref></ref><ref></ref>. עד אפריל 2020 בנתה שברולט פחות מ-2,700 יחידות<ref></ref>. ביולי 2020 החל הייצור של הגרסת הספיידר (גג נפתח)<ref></ref>. ב-8 באוקטובר 2020 הופסק הייצור למשך 11 יום עקב חוסר בחלקים<ref></ref>, ב-19 באוקטובר חודש הייצור<ref></ref>. בינואר 2021 הופסק הייצור<ref></ref> עד ה-16 בפברואר<ref></ref>, אך שברולט האריכה את הפסקת הייצור עד ל-25 בפברואר<ref></ref>, לאחר מכן האריכה את הפסקת הייצור שוב עד ל-1 ביוני<ref></ref><ref></ref>. ב-19 ביוני הכריזה החברה כי היא לא עומדת בקצב הייצור וכי יש יותר הזמנות ממה שהם מיצרים<ref></ref>.

=== מכירות ===
{| class="wikitable"
|+להלן נתוני המכירות בארצות הברית
!שנה
!ארצות הברית<ref></ref>
|-
|2020
|21,626
|}

== ראו גם ==
* שברולט קורבט
*שברולט קורבט C7
*שברולט קורבט C6

== קישורים חיצוניים ==

== הערות שוליים ==

קטגוריה:מכוניות ספורט
קטגוריה:דגמי מכוניות שהושקו ב-2020
C8
קטגוריה:כלי רכב אמריקאיים
ג'ון קריו אקלס

ג'ון קריו אקלס (באנגלית: John Carew Eccles; 27 בינואר 1903 – 2 במאי 1997) היה נוירופיזיולוג ופילוסוף אוסטרלי, זוכה פרס נובל לפיזיולוגיה או לרפואה לשנת 1963, יחד עם אלן הודג'קין ואנדרו האקסלי "על תגליותיהם לגבי המנגנונים היוניים המעורבים בעירור ובעיכוב של החלקים הקיצוניים והמרכזיים של קרום תא העצב"<ref></ref>.

== קורות חיים ==
ג'ון קריו אקלס נולד ב-27 בינואר 1903 בעיר מלבורן שבמדינת ויקטוריה. בשנת 1925 באוניברסיטת מלבורן סיים תואר ראשון ברפואה והחל להתעניין בבעיית גוף-נפש. לאחר לימודי התואר הראשון, אקלס נסע ללמוד אצל צ'ארלס סקוט שרינגטון באוניברסיטת אוקספורד בחסות מלגת רודס. בשנת 1929 סיים את לימודי הדוקטורט בפילוסופיה.

בשנת 1937 חזר אקלס לאוסטרליה, שם עסק במחקר במהלך שנות מלחמת העולם השנייה. לאחר המלחמה מונה לפרופסור באוניברסיטת אוטגו שבניו זילנד. בשנים 1952–1962 עבד באוניברסיטה הלאומית של אוסטרליה.

בשנת 1958 זכה באות הכבוד Knight Bachelor ובשנת 1962 במדליה המלכותית. החל משנת 1990 היה חבר במסדר אוסטרליה.

אקלס נפטר ב־2 במאי 1997 בסמוך לעיר לוקרנו שבשווייץ. במרץ 2012 נחנך בניין על שמו באוניברסיטה הלאומית האוסטרלית, אשר נבנה מכספי חבר העמים הבריטי.

== עיקרי המחקר ==
החל מהתקופה בה שהה באוקספורד עסק מחקרו בעיקר במהות הקשר בין תאי העצב, גם במערכת העצבים המרכזית ובם במערכת העצבים האוטונומית, כשהוא משתמש בשיטות של אלקטרופיזיולוגיה שהתפתחו במהירות באותה תקופה. השנים שלפני מלחמת העולם השנייה היו שנים של מחלוקת חריפה בין המדענים העוסקים בנושא, בין הטוענים לקשר חשמלי בין תאי העצב, ובין הטוענים לקיומו של קשר כימי בסינפסות, תיאוריה שנדחפה בחוזקה על ידי הנרי דייל והקולגות שלו. בשנים המוקדמות אקלס היה בין המתנגדים החריפים לרעיון של הולכה כימית<ref></ref>. בהסתכלות לאחור, הוויכוח העז תרם רבות להתפתחות הטכנולוגיה של הרישום האלקטרופיזיולוגי. האישור הסופי לקיומו של קשר כימי הגיע רק עם האפשרות להחדיר מיקרואלקטרודות לתוך תאים. 

בשנת 1937 עזב אקלס את אנגליה לאוסטרליה, שם קיבל ניהול של יחידה קטנה למחקר רפואי בסידני. באוסטרליה הצטרפו אליו לשיתוף פעולה פורה ברנרד כץ וסטפן קופלר, איתם חקר את הסינפסה בין העצב המוטורי לסיבי השריר במודל חיה של חתולים וצפרדעים. במהלך מלחמת העולם השנייה עסק מחקרו בעיקר במחקר שימושי הקשור למאמץ המלחמתי. בשנים 1944 עד 1951 עבר לאוניברסיות אוטגו בניו זילנד, שם חידש את מאמציו לפצח את שאלת הקשר בין תאי עצב בסינפסות. ב 1951 הצליחו אקלס, ברוק וקומבס להכניס בפעם הראשונה מיקרואלקטרודה לתוך תא עצב במערכת העצבים המרכזית, ולרשום תגובות חשמליות של סינפסות מעוררות וסינפסות מעכבות<ref></ref>. הרישום הזה הבהיר באופן ברור את קיומן של סינפסות כימיות, והביא את אקלס להודות בטעותו מהעבר.
 
==קישורים חיצוניים==

* 
* 

== הערות שוליים ==

קטגוריה:זוכי פרס נובל לפיזיולוגיה או לרפואה
קטגוריה:בוגרי אוניברסיטת אוקספורד
קטגוריה:אבירים בריטים
קטגוריה:מסדר אוסטרליה: עמיתים
קטגוריה:זוכי פרס איש השנה של אוסטרליה
קטגוריה:זוכי פרס נובל אוסטרלים
קטגוריה:פסיכולוגים קוגניטיביים
קטגוריה:אוסטרלים חברי האקדמיה הלאומית למדעים של ארצות הברית
קטגוריה:עמיתים זרים בחברה המלכותית
קטגוריה:זוכי המדליה המלכותית
קטגוריה:מהגרים לשווייץ
קטגוריה:מהגרים מאוסטרליה
קטגוריה:בוגרי אוניברסיטת סידני
קטגוריה:אוסטרלים שנולדו ב-1903
קטגוריה:נפטרים ב-1997
קטגוריה:מדעי המוח
קטגוריה:נוירולוגיה
בקונסיץ'

בקונסיץ (בהונגרית: Bakonyszücs) הוא כפר במחוז וספרם שבמרכז הונגריה.
כמו יישובים רבים באירופה גם בבקונסיץ' מספר התושבים נמצא בירידה. כך, בשנת 1990 היה מספר התושבים 393 ובשנת 2020 רק 279 תושבים.

עד שנת 1954 נקרא היישוב סיץ' (szücs).

==יהודי בקונסיץ'==
בבקונסיץ' חיו יהודים בתקופות זמן שונות. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|5
|218
|-
|1910
|15
|
|-
|1920
|14
|
|-
|1930
|16
|
|-
|1941
|3
|513
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
צ'ארלס ב. הגינס

צ'ארלס ברנטון הגינס (באנגלית: Charles Brenton Huggins; 22 בספטמבר 1901 – 12 בינואר 1997) היה מדען אמריקאי-קנדי, זוכה פרס נובל לפיזיולוגיה או לרפואה לשנת 1966 "על גילוי הטיפול לסרטן הערמונית באמצעות הורמונים".<ref></ref> זו הייתה התגלית הראשונה שהראתה כי ניתן לשלוט בסרטן על ידי כימיקלים.<ref name=":0"></ref> יחד איתו זכה בפרס גם פייטון רוס.

== ביוגרפיה ==
הגינס נולד בהליפקס שבנובה סקוטיה. סיים תואר ראשון באוניברסיטת אקדיה בקנדה והמשיך ללימודי רפואה באוניברסיטת הרווארד אותם סיים בשנת 1924. את ההתמחות בכירורגיה עשה באוניברסיטת מישיגן.<ref name=":0" />

הגינס נפטר ב־12 בינואר 1997 בשיקגו שבאילינוי.

==קישורים חיצוניים==

* 

==הערות שוליים==

קטגוריה:בוגרי אוניברסיטאות ומכללות בקנדה
קטגוריה:בוגרי בית הספר לרפואה באוניברסיטת הרווארד
קטגוריה:ביולוגים קנדים
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל קנדים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת שיקגו
קטגוריה:פיזיולוגים אמריקאים
קטגוריה:רופאים קנדים
קטגוריה:אמריקאים שנולדו ב-1901
קטגוריה:אמריקאים שנפטרו ב-1997
קטגוריה:זוכי פרס קרן גיירדנר הבינלאומי
קטגוריה:זוכי פרס לסקר-דבייקי למחקר קליני רפואי
בקונטמאשי

בקונטמאשי (בהונגרית: Bakonytamási) הוא כפר במחוז וספרם שבמרכז הונגריה.
כמו יישובים רבים באירופה גם בבקונטמאשי מספר התושבים נמצא בירידה. כך, בשנת 1990 היה מספר התושבים 802 ובשנת 2020 רק 574 תושבים.

==יהודי בקונטמאשי==
בבקונטמאשי חיו יהודים בתקופות זמן שונות. ובמקום קיים בית קברות יהודי ישן. חלק מתושבי הכפר נרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|35
|1,098
|-
|1910
|35
|
|-
|1920
|29
|
|-
|1930
|20
|
|-
|1941
|14
|1,255
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
סטניסלב גרוכולסקי

סטניסלב גרוכולסקי (בפולנית: Stanisław Grocholski; 6 ביוני 1865 – 26 בפברואר 1932) היה צייר פולני, פעיל בפולין, גרמניה ובארצות הברית.

== ביוגרפיה ==
בשנים 1877 עד 1880 הוא למד שיעורים אצל ולדיסלב לושקביץ' באקדמיה לאמנויות יפות של יאן מטייקו בקרקוב. מאוחר יותר, עם קרל ורצינגר בווינה, עם ליאון בונאט בפריז, ועם אלכסנדר פון וגנר באקדמיה לאמנויות יפות במינכן. הוא חי במינכן עשרים שנה. עד שנת 1901 התגורר בניו-פאסינג ליד מינכן, ולאחר מכן עבר לארצות הברית למילווקי.

בשנת 1886 הציג סטניסלב גרוכולסקי את פנים הכנסייה בווינה.

עבודתו הבולטת הראשונה הייתה ייבוש פשתן בשנת 1889, שהוצג במינכן. במינכן מכר את ציוריו לאספנים פרטיים והציג כמה מיצירותיו הבולטות במוזיאונים ובתערוכות. משם שלח את יצירות האמנות שלו לתערוכות לוורשה, קרקוב ולבוב .

הוא התגורר עם אשתו איזבלה פאבלובסקה בוילה בניו-פאסינג בפאתי מינכן, והפך את ביתו למושבה לאמנים פולנים.

בשנת 1891 הקים בית ספר משלו לציור; שם למדו בין היתר: גוסטב גוזדצקי, קרול קובלסקי-וירוש, הנריק שצ'לינסקי, סוטר מלכובסקי ג'אקסה ויוזף גלנצובסקי.

הוא צייר דיוקנאות, אמנות ז'אנרית (במיוחד פולקלור עממי ופולקלור יהודי), וכן אמנות דתית לכנסיות בפולין.

בין השנים 1880 עד 1900 הציג את ציוריו ב"גלספלאסט" במינכן. הוא עבד גם עם כתבי העת "Gardenlaube" ו- "Moderne", שם הציג חיתוכי עץ על סמך יצירות האמנות שלו. בפולין, רפרודוקציה של עבודות האמן הוצבה בכתבי העת "קלוסי" ו"טיגודניק אילוסטרובני".

הוא צייר את סצינות הפנים של בתים עממיים, העביר את חיי היומיום של האנשים, תפס את החגיגות, הפינוק, המחלות והקטטות.

== גלריה ==
<gallery mode="packed" heights="180">
File:Kobieta z Bawarii.jpg | אישה בווארית
File:Grocholski-Smierc sieroty.jpg | מות היתום
File:Grocholski Modlący się Żydzi.jpg | יהודי מתפלל
File:Grocholski Portret dziewczyny z konwalią.jpg | אישה עם לילי
File:Grocholski Portrait of a woman.jpg | דיוקן אישה
</gallery>
== קישורים חיצוניים ==

== הערות שוליים ==

קטגוריה:ציירים פולנים
קטגוריה:ילידי 1865
קטגוריה:נפטרים ב-1932
ולנטין אינצקו

ולנטין אינצקו (בגרמנית: Valentin Inzko; נולד ב-22 במאי 1949) הוא דיפלומט סלובני-אוסטרי. הנציג העליון לבוסניה והרצגובינה מאז 1 במרץ 2009 ועד 31 ביולי 2021. בשנים 2009–2011 כיהן גם כנציג של האיחוד האירופי במדינה.

אינצקו נולד בקלגנפורט שבאוסטריה הכבושה ב-22 במאי 1949 למשפחה ממוצא סלובני. בצעירותו למד משפטים באוניברסיטת גראץ ובשנת 1974 החל לעבוד בשירות הדיפלומטי האוסטרי. בשנים 1982–1986 עבד כנספח לעיתונות בשגרירות אוסטריה בבלגרד. לאחר מכן עבד במשלחת האוסטרית באומות המאוחדות. בשנים 1990–1996 אינצקו עבד כנספח התרבות בשגרירות אוסטריה בצ'כיה, ובשנים 1996–1999 היה אינצקו שגריר אוסטריה בבוסניה והרצגובינה. בשנת 2005 הוא מונה לשגריר אוסטריה בסלובניה.

מלבד סלובנית וגרמנית, אינצקו דובר אנגלית, סרבו-קרואטית, רוסית וצ'כית.

==קישורים חיצוניים==

קטגוריה:אוסטרים ממוצא סלובני
קטגוריה:מתרגמים מצ'כית
קטגוריה:מתרגמים אוסטרים
קטגוריה:שגרירי אוסטריה
קטגוריה:שגרירים בסלובניה
קטגוריה:שגרירים בבוסניה והרצגובינה
קטגוריה:ילידי 1949
ארתור גרינווד

ארתור גרינווד (באנגלית: Arthur Greenwood; 8 בפברואר 1880 – 9 ביוני 1954) היה פוליטיקאי בריטי. חבר בולט במפלגת הלייבור משנות העשרים של המאה העשרים ועד סוף שנות הארבעים, גרינווד עלה לגדולה במפלגה כמזכיר מחלקת המחקר שלה משנת 1920 וכיהן כשר הפרלמנט במשרד הבריאות בממשלת העבודה הקצרה של 1924. בשנת 1940 הוא היה מכריע בהחלטה שבריטניה תמשיך להילחם בגרמניה הנאצית במלחמת העולם השנייה.

== ראשית חייו ==
גרינווד נולד בהונסלט, לידס, בנו של צייר ומעצב. הוא התחנך במכללת יורקשייר (שלימים הפכה לאוניברסיטת לידס), שם קיבל תואר במדעים.

== קריירה פוליטית ==
גרינווד נבחר לראשונה לבית הנבחרים בבחירות הכלליות בשנת 1922 עבור מחוז הבחירה נלסון וקולן בלנקשייר. הוא החזיק במושב עד שהובס בבחירות בשנת 1931, אך חזר לפרלמנט בשנה שלאחר מכן, וזכה בבחירות משנה במחוז יורקשייר בוויקפילד. גרינווד המשיך לייצג את וויקפילד עד מותו בשנת 1954.<ref></ref>

בשנת 1929 מונה גרינווד לשר הבריאות והושבע למועצה המלכותית, תפקיד בו מילא עד קריסת ממשלת העבודה באוגוסט 1931. בתקופתו במשרד הבריאות העלה גרינווד את קצבאות האלמנות ובאמצעות חוק הדיור, ב-1930, חוקק פינוי שכונות עוני גדול.

גרינווד הפך לסגן יו"ר מפלגת העבודה בראשותו של קלמנט אטלי. במהלך הקמפיין לבחירות הכלליות בשנת 1935, תקף גרינווד את ראש בית הכספים נוויל צ'מברלין על שהוציא כסף על חימוש מחדש, ואמר כי מדיניות החימוש היא "הפחדה הגדולה ביותר; מחפירה במדינאי של עמדתו האחראית של מר צ'מברלין, כדי להציע למיליונים נוספים היה צורך לבזבז כסף על חימוש".

ללא ספק הרגע המפורסם ביותר שלו הגיע ב-2 בספטמבר 1939, כשהוא נקרא להגיב לנאומו האמביוולנטי של נוויל צ'מברלין האם בריטניה תסייע לפולין. כשהתכונן לתגובה, הוא הופרע על ידי סף אחורי כועס קונסרבטיבי ולורד ראשון של האדמירליות, ליאו אמרי, שקרא "דבר למען אנגליה, ארתור!"

גרינווד המבולבל המשיך להוקיע את דבריו של נוויל צ'מברלין, למחיאות כפיים של עמיתיו. עם הקמת ממשלת הקואליציה בזמן המלחמה מינה אותו וינסטון צ'רצ'יל לקבינט המלחמה כשר ללא תיק בשנת 1940. בדרך כלל הוא נתפס כבלתי יעיל, אך במאי 1940 התגלה כתומך החזק והקולני ביותר של צ'רצ'יל בדיונים הארוכים בקבינט המלחמה. האם לקבל או לדחות הצעת שלום מגרמניה הנאצית. ללא ההצבעה בעד לחימה על ידי גרינווד וקלמנט אטלי, צ'רצ'יל לא היה בעל הרוב הדק שהיה צריך לעשות זאת.

לאחר מכן, עמדתו דעכה והוא התפטר בשנת 1943. באותה שנה, הוא נבחר לגזבר של מפלגת העבודה, כשהוא מכה את הרברט מוריסון בתחרות צמודה.

עד סוף מלחמת העולם השנייה מילא גרינווד גם את תפקיד יו"ר האופוזיציה, אף שלא קיבל את המשכורת.

== מותו ==
גרינווד נשרף בשרפה של גולדרס גרין ב-14 ביוני 1954. אפרו ואנדרטתו נמצאים במפרץ 17 של חומת הגבול המזרחית.

== משפחתו ==
בנו הוא אנתוני גרינווד (לימים לורד גרינווד) (1911–1982) היה חבר פרלמנט משנת 1946 עד 1970, תחילה עבור הייווד ורדקליף ואחר כך עבור רוסנדייל, וחבר בממשלות הרולד וילסון.

==קישורים חיצוניים==

* 
* 
* 

== הערות שוליים ==

קטגוריה:חברי מפלגת הלייבור (הממלכה המאוחדת)
קטגוריה:שרי הבריאות של בריטניה
קטגוריה:בריטים שנולדו ב-1880
קטגוריה:בריטים שנפטרו ב-1954
האספה הפרלמנטרית של בוסניה והרצגובינה

האספה הפרלמנטרית של בוסניה והרצגובינה (בבוסנית: Parlamentarna skupština Bosne i Hercegovine) היא רשות מחוקקת הפדרלית של בוסניה והרצגובינה המחולקת לשני בתים:
* בית העמים (Dom naroda) – מונה 42 נציגים (14 בוסנים, 14 סרבים ו 14 קרואטים). נכון לדצמבר 2020, המפלגה הגדולה בבית היא מפלגת השלטון מפלגת הפעולה הדמוקרטית, שמטעמה כ-9 נציגים. כמה ממפלגות האופוזיציה הן המפלגה הסוציאל-דמוקרטית (4 נציגים), המפלגה הדמוקרטית הסרבית והמפלגה לקידום דמוקרטי (4 נציגים)
* בית הנבחרים (Predstavnički dom/Zastupnički dom) – הבית העליון המונה 15 נציגים (5 בוסנים, 5 סרבים ו 5 קרואטים) הנבחרים אחת לארבע שנים. בבית זה יש למפלגת הפעולה הדמוקרטית כ-3 נציגים, ולמפלגה הסוציאל-דמוקרטית כ-4 נציגים. למפלגה הדמוקרטית הסרבית ישנו נציג אחד.

התפקידים העיקריים של האספה הם לאשר את התקציב הלאומי, וכן הסכמים ואמנות. הבחירות האחרונות לאספה נערכו באוקטובר 2018.

== ראו גם ==

* פוליטיקה של בוסניה והרצגובינה
* בתי מחוקקים לפי מדינה

==קישורים חיצוניים==

* 

בוסניה והרצגובינה
קטגוריה:בוסניה והרצגובינה: פוליטיקה
קטגוריה:בוסניה והרצגובינה: חוק ומשפט
רב חביבי מחוזנאה

רב חביבי (ולפעמים חביבא) מחוזנאה הוא אמורא בבלי, שהתגורר בעיר מחוזא, בדור השישי לאמוראי בבל.

רב חביבי מוזכר מספר פעמים בש"ס כתלמיד חבר של רב אשי.

== ראו גם ==
* רב שימי מחוזנאה

==קישורים חיצוניים==
* 

==הערות שוליים==

קטגוריה:הדור השישי לאמוראי בבל
דניס א. טיילור

דניס א. טיילור (באנגלית: Dennis E. Taylor) הוא סופר קנדי ומתכנת מחשבים לשעבר, הידוע בסיפורי מדע בדיוני קשה המתרכזים באינטראקציה בין בינה מלאכותית למצב האנושי.

== קריירה ==
במהלך עבודתו כמתכנת מחשבים, טיילור פרסם את הרומן הראשון עצמאית והחל לעבוד עם סוכן כדי לנסות לפרסם את הרומן השני שלו We Are Legion. שבסופו של דבר פורסם דרך זרוע ההוצאה לאור של סוכנו וזכויות לגרסת ספר האודיו נמכרו ל-Audible. לאחר ההקלטה, "We Are Legion" הפך לאחד מספרי האודיו הפופולריים ביותר בשירות וזכה בפרס ספר המדע הבדיוני הטוב ביותר של השנה.<ref></ref>

הרומן של טיילור "The Singularity Trap" משנת 2018, כמו גם הרומן "Heaven's River" משנת 2020, הופיע לראשונה ברשימת ספרי האודיו הבדיוניים רבי המכר של ניו יורק טיימס.<ref name=":0"></ref><ref name=":1"></ref><ref name=":2"></ref>

בספטמבר 2020, טיילור הוציא את הרומן השישי של "Heaven's River", ספר ההמשך בסדרה "בוביוורס".<ref></ref>

== נושאים עיקריים ==
הסדרה "Bobiverse" וכן הספר Outland של טיילור בוחנים כיצד טכנולוגיות כמו קריוניקה, העלאת מחשבות ובינה מלאכותית העשויות לשנות את החברה ואת המצב האנושי.<ref name="auto"></ref><ref></ref> נושא מרכזי נוסף בכתביו הוא סיכון אסון עולמי, המופיע גם "Outland" וגם ב-"Singularity trap".<ref></ref><ref></ref>

== חייו האישיים ==
טיילור גר מחוץ לוונקובר, קנדה עם אשתו בליין ובתו טינה.<ref></ref>

== ביבליוגרפיה ==
=== רומנים ===
{| class="wikitable"
! שנה
! כותרת
! הערות
! מקור
|-
| 2015
| Outland
| פורסם עצמאית וב-2018 הורד מפרסום.
|
|-
| 2016
| We Are Legion (We Are Bob)
| סדרת בוביוורס, ספר 1
| <ref></ref><ref></ref><ref></ref>
|-
| 2017
| For We Are Many
| סדרת בוביוורס, ספר 2
|
|-
| 2017
| All These Worlds
| סדרת בוביוורס, ספר 3
| <ref></ref><ref></ref>
|-
| 2018
| The Singularity Trap
| רב המכר של הניו יורק טיימס
| <ref></ref><ref></ref>
|-
| 2019
| Outland
| פרסום מחודש של הספר מ-2015
| <ref></ref><ref></ref>
|-
| 2020
| Heaven's River
| סדרת בוביוורס, ספר 4. רב המכר של הניו יורק טיימס
|<ref name=":3"></ref>
|-
|2022
|Roadkill
|
|<ref name=":3" />
|}

=== סיפורים קצרים ===
{| class="wikitable"
! שנה
! כותרת
! הערות
! מקור
|-
| 2017
| A Change of Plans
| חלק מאנטולוגיית:
Explorations: Colony (Explorations Volume Four)
| <ref></ref>
|-
| 2020
| Feedback
| הפקה מקורית של Audible
| <ref></ref>
|}

== הכרה ==
עבודותיו של טיילור תורגמו למספר שפות, כולל יפנית,<ref name="auto1"></ref> גרמנית,<ref></ref> וצרפתית.<ref></ref>

הרומן (We Are Legion (We Are Bob הגיע לגמר של טקס פרסי סיון לשנת 2019.

באוקטובר 2018 צורף טיילור למועצה המייעצת למדע בדיוני של קרן X-Prize כ-"Visionary storyteller".<ref></ref> קבוצה זו של סופרי מדע בדיוני מייעצת לצוות של X-Prize בנושא חיזוי העתיד.<ref></ref>

== ראו גם==
* סינגולריות טכנולוגית
* מסע בין-כוכבי

== קישורים חיצוניים ==
* 

== הערות שוליים ==

קטגוריה:סופרי מדע בדיוני קנדים
קטגוריה:מתכנתים קנדים
מרכז קאלימנטן

מרכז קאלימנטן (באינדונזית: Kalimantan Tengah) הוא אחד מחמשת מחוזות אינדונזיה שבאי בורנאו. המחוז מכיל כעיר אחת ו-13 נפות שונות. המחוז הוקם במאי 1957. בירת המחוז היא העיר פלנגקה ראיה. המחוז הוא השני בגודלו במדינה.

== דמוגרפיה ==
החלוקה הדתית של המחוז:
* 70% – מוסלמים
* 16.4% – פרוטסטנטים
* 8.09% - הינדים
* 4.56% – קתולים
* 0.65% – בודהיסטים
* 0.1% – אחרים

== קישורים חיצוניים ==

* 

* 

קטגוריה:אינדונזיה: מחוזות
קטגוריה:מדינות וטריטוריות שהוקמו ב-1957
מזרח קאלימנטן

מזרח קאלימנטן (באינדונזית: Kalimantan Timur) הוא אחד מחמשת מחוזות אינדונזיה שבאי בורנאו. המחוז משלוש ו-7 נפות שונות. המחוז הוקם בשנת 1956. ברית המחוז היא העיר סמרינדה. המחוז הוא הרביעי בגודלו במדינה.

בשטח המחוז אמורה להיות מוקמת בירתה החדשה של אינדונזיה, שתחליף את ג'קרטה.

הכלכלה המקומית מבוססת בעיקר על משאבים טבעיים כגון נפט, פחם, גז, פחם וזהב. ענפים כלכליים משמעותיים נוספים הם חקלאות ותיירות.

== דמוגרפיה ==
החלוקה הדתית של המחוז:
* 85.38% – מוסלמים
* 9.5% – פרוטסטנטים
* 3.9% – קתולים
* 0.46% – בודהיסטים
* 0.44% - הינדים
* 0.32% – אחרים

== קישורים חיצוניים ==

* 

* 

קטגוריה:אינדונזיה: מחוזות
Adore You (שיר של הארי סטיילס)

"Adore You" הוא סינגל שהוקלט על ידי הזמר-יוצר האנגלי הארי סטיילס, מתוך אלבום האולפן השני שלו, Fine Line. השיר יצא לאור ב-6 בדצמבר 2019, על ידי חברות התקליטים ארסקיין וקולומביה רקורדס, כסינגל השני מתוך האלבום.

השיר הגיע בשיאו למקום השישי במצעד הבילבורד הוט 100, ולשביעי במצעד הסינגלים הבריטי, וקיבל את תוארי הפלטינה מאיגוד תעשיית ההקלטות הבריטי, והפלטינה המשולשת מאיגוד תעשיית ההקלטות הבריטי ואיגוד תעשיית ההקלטות האוסטרלי. נוסף על כך, הווידאו קליפ לשיר קיבל מועמדות לפרס גראמי בקטגוריית "הווידאו קליפ הטוב ביותר" בטקס פרסי גראמי ה-63.

== רקע וכתיבה ==
"Adore You" נכתב על ידי סטיילס, איימי אלן, המפיק שלו קיד הרפון ומפיקו השותף, טיילור ג'ונסון. לפי רולינג סטון, השיר נכתב "בפרץ השראה", במפגשים בשבוע האחרון של אביב 2019.<ref name="rsbehind"></ref> השיר תואר כשיר פופ,<ref name="exclaim"></ref> פאנק,<ref name="diy"></ref> דיסקו<ref name="vice"></ref><ref name="time"></ref> ופופ רוק<ref name="RS"></ref> בביקורות עיתונאיות, ובו אלמנטים משנות ה-70<ref name="70s"></ref><ref name="newyork"></ref> של מוזיקת נשמה<ref name="The A.V. Club"></ref><ref name="clash"></ref> ו-R&B.<ref name="rsbehind" />

מבחינה לירית, השיר עוסק ברצון לאהוב מישהו.<ref name="eonline"></ref> בראיון ל-NPR Music, חשף סטיילס כי השיר "דומה כמעט למה ש-'Watermelon Sugar' עוסק בו - ההתרגשות הראשונית במפגש עם מישהו".<ref></ref>

== וידאו קליפ ==
הווידאו קליפ של השיר צולם בשלושה מיקומים סקוטיים: סנט אבבס , קוקנזי ופורט סטון .<ref></ref><ref></ref> את הקליפ ביים דייב מאיירס, בעוד שהתסריט של הקליפ נכתב על ידו, יחד עם כריס שאפר. סקוט קניגהאם הוא מנהל הצילום של הקליפ ונתן שרר הוא מפיק הקליפ.<ref></ref> הקליפ הוקרן בבכורה בערוץ היוטיוב הרשמי של סטיילס ב-6 בדצמבר 2019, בסמוך לצאת הסינגל, וקדם לו טריילר שפורסם ב-2 בדצמבר. שתי הדקות הראשונות של הקליפ מכילות קריינות של הזמרת הספרדייה רוסליה.<ref></ref> הווידאו כולל מספר צילומי VFX, כדי להמחיש תחושה מציאותית.<ref name="billboardmv"></ref><ref name="elle"></ref><ref name="promonews"></ref> התלבושות בקליפ נוצרו על ידי הארי למברט.<ref name="vogue"></ref>

== פרסים ומועמדויות ==
{| class="wikitable sortable"
!שנה
!פרס
!קטגוריה
!תוצאה
!מקור
|-
! rowspan="6" |2020
|פרסי Tudo Information
|וידאו קליפ השנה
|
|<ref></ref>
|-
|פרסי Rockbjörnen
|השיר הזר של השנה
|
|<ref></ref>
|-
| rowspan="3" |פרסי הווידאו קליפים של MTV
|הבימוי הטוב ביותר
|
| rowspan="3" |<ref name="vmanom20"></ref>
|-
|הניהול האמנותי הטוב ביותר
|
|-
|האפקטים החזותיים הטובים ביותר
|
|-
|פרסי ה-TEC
|הפקה מוזיקלית / סינגל או רצועה
|
|<ref></ref>
|-
!2021
|פרסי גראמי
|הווידאו קליפ הטוב ביותר
|
|<ref></ref>
|}

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי הארי סטיילס
קטגוריה:שירים באנגלית
קטגוריה:שירים שנכתבו על ידי הארי סטיילס
קטגוריה:שירים שנכתבו על ידי קיד הרפון
קטגוריה:שירים שהוקלטו באולפני ההקלטות של הנסון
קטגוריה:בלדות משנות ה-2010
קטגוריה:בלדות פופ
קטגוריה:בלדות רוק
קטגוריה:שירי דיסקו
קטגוריה:שירי פופ פאנק
קטגוריה:שירי פופ רוק
קטגוריה:שירי יהלום משולש בברזיל
קטגוריה:סינגלים בהוצאת קולומביה רקורדס
Memories (שיר של מארון 5)

"Memories" הוא סינגל שהוקלט על ידי להקת הפופ האמריקאית מארון 5. השיר יצא לאור ב-20 בספטמבר 2019, על ידי חברות התקליטים 222 רקורדס ואינטרסקופ רקורדס, כסינגל המוביל מתוך אלבום האולפן השביעי שלהם Jordi. השיר הוא הסינגל הראשון של הלהקה מזה שנה, לאחר גרסת הכיסוי לשיר "Three Little Birds", והאחרון בו משתתף בסיסט הלהקה מייקל מאדן, שהודיע על עזיבתו בשנת 2020, עקב מעצרו בגין אלימות במשפחה.<ref name="Variety"></ref>

הלחן של השיר מבוסס על היצירה הקלאסית הקאנון ברה מז'ור מאת יוהאן פכלבל, מלחין מתקופת הבארוק.<ref></ref>

השיר הגיע בשיאו למקום השני במצעד הבילבורד הוט 100, ולמקום הראשון בכשמונה מדינות שונות.

== רקע והוצאה ==
סולן הלהקה אדם לוין הסביר: "השיר הזה מיועד למי שחווה אי פעם הפסד. במילים אחרות, השיר הזה מיועד לכולנו".<ref></ref> השיר מבוסס על אובדן מנהל הלהקה וחברו של לוין, ג'ורדן פלדשטיין, שנפטר ב-22 בדצמבר 2017, מתסחיף ריאתי.<ref name="Variety"/> לדברי הגיטריסט, ג'יימס ולנטיין: "זה שיר מסוג אחר עבורנו… זה שיר חשוב עבורנו. אתה יודע, חווינו הפסד כלשהו בשנתיים האחרונות. איבדנו את המנהל הוותיק שלנו, ג'ורדן פלדשטיין. שמענו את השלד של השיר הזה וחשבנו שהוא תואם למקום בו היינו".<ref name="Variety"/>

בראיון לתוכנית "האוורד סטרן", אמר לוין: "הייתי זקוק לשיר הזה. בעולם שנהיה יותר כאוטי, משוגע וכועס בהרבה מובנים… במקום להילחם על דברים, זה נחמד שיש בסיס משותף ולכולנו היה אובדן".<ref></ref>

== וידאו קליפ ==
הווידאו קליפ לשיר פורסם ב-8 באוקטובר 2019 ביוטיוב. הקליפ בוים על ידי דייוויד דובקין וצולם על ידי ג'ף קרוננת'.<ref></ref> הקליפ מזכיר את הקליפ של שינייד או'קונור לשיר "Nothing Compares 2 U", משנת 1990.<ref></ref> בקליפ נראה אדם לוין קרוב למצלמה שר ברקע כהה. הקליפ מסתיים במילים "For Jordi", כשהקדשה לפלדשטיין.<ref></ref> נכון לדצמבר 2020, לקליפ כ-638 מיליון צפיות.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה ×5
| 350,000
|-
! אוסטריה (IFPI Austria)
| זהב
| 15,000
|-
! בלגיה (BEA)
| פלטינה
| 40,000
|-
! קנדה (Music Canada)
| פלטינה ×4
| 320,000
|-
! דנמרק (IFPI Denmark)
| פלטינה
| 90,000
|-
! צרפת (SNEP)
| פלטינה
| 200,000
|-
! גרמניה (BVMI)
| זהב
| 200,000
|-
! איטליה (FIMI)
| פלטינה
| 50,000
|-
! ניו זילנד (RMNZ)
| פלטינה ×2
| 60,000
|-
! פולין (ZPAV)
| פלטינה ×2
| 40,000
|-
! פורטוגל (AFP)
| פלטינה
| 10,000
|-
! ספרד (PROMUSICAE)
| פלטינה
| 40,000
|-
! הממלכה המאוחדת (BPI)
| פלטינה
| 600,000
|-
! ארצות הברית (RIAA)
| פלטינה ×3
| 3,000,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מארון 5
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי מייקל פולק
קטגוריה:וידאו קליפים מונפשים
קטגוריה:שירים על בכי
קטגוריה:בלדות משנות ה-2010
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון בפולין
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת אינטרסקופ רקורדס